钦定古今图书集成/历象汇编/岁功典/第095卷 > 《云南志书》 > 打灰堆词 前人
## 钦定古今图书集成/历象汇编/岁功典/第095卷 > 《云南志书》 > 打灰堆词 前人

除夜将阑晓星烂，粪埽堆头打如愿。杖敲灰起飞扑
篱，不嫌灰涴新节衣。老媪当前再三祝，只要我家长
富足。轻舟作商重船归，大牸引犊鸡哺儿。野茧可缫
麦两岐，短衲换著长衫衣。当年婢子挽不住，有耳犹
能闻我语。但如吾愿不汝呼，一任汝归彭蠡湖。